Blankvizaĝa pluvio

La Blankvizaĝa pluvio, Anarhynchus dealbatus, estas eta kaj vigla pluvio, tio estas vadbirdo de la familio de ĥaradriedoj kaj genro Anarhynchus kiu enhavas multajn aliajn speciojn. Tiu pluvio troviĝas ĉefe laŭlonge de la marbordoj de subtropika kaj tropika orienta Azio. Dekomence priskribita de la brita ornitologo Robert Swinhoe, la birdo similas al la orientazia subspecio de la Marborda pluvio (Anarhynchus a. nihonensis) kun kiu ĝi estis ofte konfuzita kaj foje konsiderata ĝia subspecio.

Taksonomio
La Blankvizaĝa pluvio estis por la unua fojo priskribita en 1870 fare de la angla natursciencisto Robert Swinhoe. La tipa specimeno venis el la insulo tiam nomita Formoso (Tajvano) kaj oni haviĝis la nomon Aegialites dealbatus. Ekde tiam la birdo estis celo de granda debato kaj estis varie klasita kiel samspecia kun Charadrius marginatus, Charadrius alexandrinus, Charadrius nivosus, Charadrius javanicus kaj Charadrius ruficapillus. Kelkaj fakuloj konsideras ĝin subspecio de C. alexandrinus dum aliaj atribuas al ĝi plenan statuson de specio kiel C. dealbatus.

Tamen, la Blankvizaĝa pluvio estas nun rekonata kiel aparta specio fare de la elstaraj internaciaj listoj, IOC World Bird List Datasets (Report). doi:10.14344/ioc.ml.13.0.  pere de la rekomendoj bazitaj sur la ĵusaj genetikaj, ekologiaj, kaj demografiaj trovitaĵoj.

Aspekto
La blankvizaĝa pluvio atingas longon de proksimume 17 cm. Ĝi havas rondan kapon kun blanka antaŭkrono kaj blanka superokulo. La krono estas palruĝecbrunaj kaj supraj partoj estas pale brungrizaj. La malantaŭa kolumo, gorĝo kaj subaj partoj estas blankaj. La beko kaj kruroj estas malhelaj kaj la vosto mallonga. Kompare kun la sufiĉe simila Marborda pluvio, ĝi havas pli dikan, pli malakran bekon, blankajn bridojn, pli palajn kronon kaj suprajn partojn, malpli nigrajn sur la flankaj brustmakuloj kaj pli grandan blankan flugilstrion.

Distribuado kaj habitato
Tiu ĉi birdo troviĝas laŭ larĝa marbordo de suda Ĉinio kaj apuda norda Vjetnamio; ĝia vintra teritorio etendiĝas suden trans orienta Hindoĉinio direkte al Sumatro. Ĝi tipe loĝas sur sablaj plaĝoj, ŝlimejoj kaj sallagoj, kaj ekster la reprodukta sezono vizitas reprenitajn areojn.

Ekologio
La dieto de tiu birdo estis malmulte studita, sed supozeble ĝi estas simila al tiu de la Marborda pluvio, kiu manĝas malgrandajn senvertebrulojn, kiel insektoj kaj ties larvoj, araneojn, moluskojn, krustacojn kaj marvermojn. Ĝi manĝas ĉe bordoj, serĉante vide predon kaj kurante antaŭen por kapti la predon aŭ sondante la substraton per sia beko. Ĝiaj reproduktaj kutimoj ne estas konataj.

 Referencoj 

 Shorebirds de Hayman, Marchant kaj Prater 

Eksteraj ligiloj

Blankvizaĝa pluvio

Kategorio:Ĥaradrioj
Kategorio:Birdoj de Azio